Pentan
Pentan oder n-Pentan ass en aliphatesche Kuelewaasserstoff, deen zu der Famill vun den Alkane gehéiert. En ass ee vun deenen dräi Isomeren aus der Grupp vun de Pentanen, déi nach aus Isopentan a Neopentan besteet.

Physikalesch Eegenschaften
Pentan ass eng Flëssegkeet ouni Faarf, déi no Bensinn richt. En ass volatil an verdonnst scho bei Raumtemperatur. Déi Dämp si méi schwéier wéi d'Loft a breede sech um Buedem aus.

E léist sech schlecht am Waasser. Dogéint ass e gutt am Aceton, am Ethanol an am Ether léislech.

Cheemesch Eegenschaften
Pentan ass liicht brennbar a verbrennt mat Sauerstoff zu Kuelendioxid a Waasser. Doduerch, datt e volatil ass, kënnen explosiv Gasgemëscher aus Pentan a Loft entstoen.

Virkommen
Pentan kënnt am Äerdgas an am Pëtrol vir an entsteet beim Cracking

Hierstellung
An der Industrie:

Pentan gëtt an der Industrie duerch Destillatioun vu Pëtrol gewonnen.

Am Laboratoire:

Am Laboratoire gëtt fir d'éischt Pentan-2-ol oder Pentan-3-ol dehydratiséiert, da mat Katalysateuren hydréiert.

Uwendung
Pentan ass en universellt Léisungsmëttel an en Dreifmëttel an de Spraydousen.

Auswierkungen op d'Gesondheet
D'Dämp vum Pentan wierke narkotesch a wann een se anotemt, kann dat zu Dronkenheet, Kappwéi, Schléifregkeet an Herzrhythmusstéierunge féieren.

Um Spaweck 
 http://www.seilnacht.com/Chemie/ch_pent.htm

Kuelewaasserstoffer